— Huakka' jak Corazín hua̱e̱'eria pai'da mo'nopo'e̱a̱pone . Kenpa'ti huakka' jak Betsaida hua̱e̱'eria pai'da mo'nopo'e̱a̱pone . Opudomeyen jakya' Diosa teyda o'kame'nig'a 'urua'da o'kame'nig'a o'bayareame'nig'a , opudomeynayo nopo'koreahue' mo'e̱me'ne . Konig Betsaida huakka' jakya' kenpa'ti Corazínya̱' Diosa 'urua'da o'kame' kenpa'ti teyda o'kame' konigti Tiro nog aratbuten huakka' jakya' Sidón nog aratbuten huakka' jakya'kon Diosa 'urua'da eka'nayo kenomeya̱ i̱da yan'manopo'korea'aymetnig'a kenpa'ti kenomey pai'da o̱'nea' aratbuttaj moknopo̱e̱po saconig yan'otay'metnig'a . Nogok kenoka' Diosa aya'tada aratbuttaj dakhuea' huaka'eritaj castiga o'magka'po Tiro hua̱e̱'eritaj Sidón hua̱e̱'erieretaj sue'da castiga o'magka'apo . Opudomeytanayo ke'poda castiga mogka'apone . Opud Capernaum huakka' jakyo hua̱e̱'eri “ Huadakda o̱'e̱y . Kurudyo̱ o'hua'apoy . ” Mo'nopo̱e̱nig'a . Kubarakyoda bohuapone . Sodoma huakka' jak hua̱e̱'eria dakhuea'da o̱gkikuynok Diosa huakka' jak ta'aka o̱'mahui̱g'uyate . Kenomeytaj mahui̱ghued konig opudtaj ijbayarikay konigti Sodomayo e'bayarika'uynayo Diosa ta'akyo mahui̱ghue' ya̱'e̱a̱y'uyetnig'a .
